CELEX: 62003TJ0348
Language: da
Date: 2007-09-12
Title: Dom afsagt af Retten i Første Instans (Anden Afdeling) den 12. september 2007. # Koninklijke Friesland Foods NV mod Kommissionen for De Europæiske Fællesskaber. # Statsstøtte - nederlandsk skattestøtteordning - koncernselskabers internationale finansieringsaktiviteter - beslutning, hvorefter støtteordningen erklæres uforenelig med fællesmarkedet - overgangsbestemmelse - beskyttelse af den berettigede forventning - ligebehandlingsprincippet - formaliteten - søgsmålskompetence. # Sag T-348/03.

Rettens dom (Anden Afdeling) af 12. september 2007 – Koninklijke Friesland Foods mod Kommissionen
      (sag T-348/03)
      »Statsstøtte – nederlandsk skattestøtteordning – koncernselskabers internationale finansieringsaktiviteter – beslutning, hvorefter støtteordningen erklæres uforenelig med fællesmarkedet – overgangsbestemmelse – beskyttelse af den berettigede forventning – ligebehandlingsprincippet – formaliteten – søgsmålskompetence«
      1.                     Annullationssøgsmål – søgsmålsinteresse – krav om eksisterende og aktuel interesse (art. 230, stk. 4, EF) (jf. præmis 58 og
            72)
      2.                     Annullationssøgsmål – fysiske eller juridiske personer – retsakter som berører dem umiddelbart og individuelt – kommissionsbeslutning,
            hvorved en støtteordning erklæres uforenelig med fællesmarkedet, og som fastsætter en overgangsordning – søgsmål anlagt af
            en virksomhed, der er udelukket fra overgangsordningen – formaliteten – betingelser (art. 87, stk. 1, EF og art. 230, stk. 4,
            EF) (jf. præmis 93-96 og 100)
      3.                     Statsstøtte – en støtteforanstaltnings forenelighed med fællesmarkedet – de berørte parters eventuelle berettigede forventning
            – beskyttelse – betingelser og grænser (art. 88, stk. 2, første afsnit, EF; Rådets forordning nr. 659/1999, art. 7) (jf. præmis
            132-135)
      4.                     Statsstøtte – kommissionsbeslutning, hvorved en støtteordning erklæres uforenelig med fællesmarkedet, og som fastsætter en
            overgangsordning – ingen overgangsforanstaltninger for erhvervsdrivende, der har indgivet en støtteansøgning, der stadig verserer
            på tidspunktet for Kommissionens beslutning om at indlede den formelle undersøgelsesprocedure – erhvervsdrivende, som med
            føje kan have en berettiget forventning om at blive tildelt en rimelig overgangsperiode (art. 88, stk. 2, første afsnit, EF)
            (jf. præmis 138, 149 og150)
      Angående
      
         Påstand om annullation af artikel 2 i Kommissionens beslutning 2003/515/EF af 17. februar 2003 om Kongeriget Nederlandenes
                  støtte til fordel for internationale finansieringsaktiviteter (EUT L 180, s. 52), for så vidt som overgangsordningen ikke
                  gælder for erhvervsdrivende, som den 11. juli 2001 allerede havde indgivet en ansøgning til den nederlandske skatteforvaltning
                  om at blive omfattet af den omhandlede støtteordning, hvilke ansøgninger der samme dato endnu ikke var taget stilling til.
               
            Konklusion
      
         
                   
               
               
                  
               
               
                  Artikel 2 i Kommissionens beslutning 2003/515/EF af 17. februar 2003 om Kongeriget Nederlandenes støtte til fordel for internationale
                     finansieringsaktiviteter annulleres, for så vidt som den overgangsordning, som den fastsætter, ikke gælder for erhvervsdrivende,
                     som den 11. juli 2001 allerede havde indgivet en ansøgning til den nederlandske skatteforvaltning om at blive omfattet af
                     den omhandlede støtteordning, hvilke ansøgninger der samme dato endnu ikke var taget stilling til.
                  
               
            
         
                   
               
               
                  
               
               
                  Kommissionen for De Europæiske Fællesskaber betaler alle sagens omkostninger.